Ramey Short... Agter die kamera - Bloss Magazine
October 17, 2017 by Francois Olivier
Soos jy deur die blaaie van 'n boek sou blaai, net so, ontvou 'n storie homself opnuut en op elke bladsy, besef jy ook, daar is altyd meer aan die karakters as wat jy aanvanklik gedink het. Net so, vertel die storie van Ramey Short, meer bekend as Dokter Quinton Meyer in Binnelanders en dan ook Kallie, in die KykNET sepie Getroud met Rugby, 'n dieper storie. Ramey maak oop oor die man agter die lens.
Ramey Short het al op 'n vroeë ouderdom besluit dat hy die drama wêreld wou aandurf. Hy het in sy droom bly glo en gewerk totdat hy selfs die geleentheid gekry het om in Hollywood gaan studeer en sedertdien kan hy in vele flieks en internasionale sepies gesien word. Vandag staan hy nie net as 'n gesoute akteur bekend nie, maar ook as 'n bekwame fotograaf met 'n oog vir fyn detail. Hy en sy meisie Loricia (wat ook 'n gekwalifiseerde goudsmid en fenomenale fotograaf is), het in 2015 in Kaapstad ontmoet en só, het hulle gou agter gekom, dat albei van hulle dieselfde passie vir fotografie deel. Dit was nie lank daarna nie, toe het hulle besluit om saam 'n besigheid te begin. "Dis was eintlik baie eenvoudig", vertel Ramey,
"My meisie se naam is Loricia en myne is Ramey, so ons het net die eerste twee letters van ons name gevat en bymekaar gevoeg. Dit is hoe LORA Photography gebore was."
Agter die kamera neem Ramey graag leiding ten opsigte van hoe die stilering en die komposisie lyk op shoots. Hy vertel dat hy en Loricia gedurig saam sit om idees rond te gooi, wat dan later uitgevoer word. Niks word aan kans oorgelaat nie. "Ek glo dat die tipe fotografie wat ons as LORA Photography doen baie vars, modern en simplisties is."
Hier is van LORA Photography se werk:
Vir meer oor LORA Photography en hulle fotografie, besoek gerus www.loraphotography.co.za asook hulle sosiale media platforms.
(Click op een van die links)
Facebook | Instagram | Webblad
Kontak LORA Photography:
(+27) 082 786 4077 | Info@loraphotography.co.za
Tags: actor, akteur, celebrity, foto, fotograaf, fotografie, lora, loricia, mooi, photo, photographer, photography, ramey, shoot, Simone nortman